CELEX: 32016D0430
Language: sl
Date: 2015-02-10 00:00:00
Title: Sklep Sveta (EU) 2016/430 z dne 10. februarja 2015 o sklenitvi Sporazuma o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS)

23.3.2016   
            
            
               SL
            
            
               Uradni list Evropske unije
            
            
               L 76/1
            
         SKLEP SVETA (EU) 2016/430
   z dne 10. februarja 2015
   o sklenitvi Sporazuma o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 172 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju soglasja Evropskega parlamenta (1),
   ob upoštevanju naslednjega:
   
               (1)
            
            
               Svet je Komisijo 21. aprila 2005 pooblastil za začetek pogajanj z Marokom za sklenitev sporazuma o sodelovanju v zvezi s civilnim globalnim satelitskim navigacijskim sistemom (GNSS).
            
         
               (2)
            
            
               V skladu s Sklepom Sveta z dne 27. novembra 2006 je bil Sporazum o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS) (v nadaljnjem besedilu: Sporazum) podpisan 12. decembra 2006.
            
         
               (3)
            
            
               Sporazum omogoča tesnejše sodelovanje z Marokom na področju satelitske navigacije. Izvajal bo več elementov evropskih satelitskih navigacijskih programov.
            
         
               (4)
            
            
               Sporazum bi bilo treba odobriti –
            
         SPREJEL NASLEDNJI SKLEP:
   Člen 1
   Sporazum o sodelovanju med Evropsko skupnostjo in njenimi državami članicami ter Kraljevino Maroko v zvezi s civilnim globalnim satelitskim navigacijskim sistemom (GNSS) se odobri v imenu Unije.
   Besedilo Sporazuma je priloženo k temu sklepu.
   Člen 2
   Predsednik Sveta v imenu Unije posreduje uradno obvestilo iz člena 18(1) Sporazuma, s čimer se izrazi soglasje Unije, da je Sporazum (2) zanjo zavezujoč, in posreduje naslednje uradno obvestilo:
   
      „Evropska unija je zaradi začetka veljavnosti Lizbonske pogodbe 1. decembra 2009 nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma vsa sklicevanja na ‚Evropsko skupnost‘ razumejo kot sklicevanja na ‚Evropsko unijo‘“.
   
   Člen 3
   Ta sklep začne veljati na dan sprejetja.
   
      V Bruslju, 10. februarja 2015
      
         
            Za Svet
         
         
            Predsednik
         
         E. RINKĒVIČS
      
   
   
      (1)  Soglasje z dne 16. decembra 2014.
   
      (2)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.